Tizmekt tazegzawt
Tizmekt tazegzawt neɣ Taɣaɣa tazegzawt' (Assaɣ ussnan: Balaenoptera musculus) d aɣersiw amsuṭaṭ awlal meqqren s waṭas yeṭṭafar Tader-fesna n tzemkin tibalinyin,[1]Teɣzi-ynes yessaweṭen ɣer 30 m[2] d wazuk-is i zemren ad yugar 170 n iṭunnen[3] yeǧǧa-t ad yili d aɣersiw meqqren yettwassnen deg wakuden yakk.[4]
Tafekka n tzemket tazegzawt d taɣezfant d tusdidt tettwaklu s waṭas n yiniten ifarayen anda azagur-is d azunɣid yezzegzun ma deg yidis n wadda d adnanes.[5]
Tizmekt tazegzawt tgebber seg 3 n tdefrin ma drus, Tidefrin-a gant:
- B. m. musculus: tettidir deg ugafa n ugaraw anaṭlas d ugafa n ugaraw amelwi
- B. m. intermedia: tettidir deg ugaraw anaẓul
- B. m. brevicauda: tettidir deg ugaraw ahendi d unẓul n ugaraw amelwi, yakk d B. m. indica izemren ad yili d tadfert yeṭṭafaren tadulmest-a
Učči n tzemkin tizegrawin yezzi ɣef truca timeẓẓyanin kan yettusemman s tekrileyyin.[6]
Aglam d tkelli[ẓreg | ẓreg aɣbalu]
Tafekka n tezmekt tazegzawt d taɣezfant, talɣa-ynes tusdidt yerna yettbin-d yezzuɣzef s wassaɣ ɣer tfekkiwin n tzemkin niden yeččuren di tfekka.[7] ma d talɣa n yixef-is isbeṭ, yemmug am usekkil n U. Yegber seg tefririyin tuffiɣin yezzuɣezfen seg wesmum alamma d acenfir imineg.[7] Amur amezdat n yimi d azuran yerna yegber seg wazal n 300 n tfilin tifawin[7], ttcengilent-d seg uɣesmar imineg s akin ad tuɣal s wezgen n umiter (0,5 m) ɣer yimi. Dinna llan gar n 70 d 118 n yimrujen yettenfufuden deg ugerjum s umsadaɣ yakk d uzzuɣzen n tfekka-ynes, imrujen-a ttallent deg usufeɣ n waman seg yimi seld mi ara ad yečč
Tassacaft n uzagur n tezmekt tazegzawt d tin meẓẓiyen,[7] anda teɣzi-ynes tga gar n 7/8 ar 70 cm ma d addud-is gar n 20 ar 40 cm,[8] tasaccaft-a tettbin-d i kra n wakud kan mi ara ad tili treddeb. Teɣzi n tsaccafin n tezmekt tazegzawt tga gar n 3 ar 4 m, ini n wadisen-is iminigen han d izunɣiden yakk d tlisa tusdidin mellulen, ma d yidisen imazdaren d imellalen, ini n yini n uqerruy d wedfar gan d izunɣiden, dɣa tisacafin-is d wamuren-is iminigen ttilin deg waṭas n tikkal d iberbacen.[1] Tazzla d urured n tezmekt tazegzawt tezmer ad taweṭ alamma d 50 km/s as mara ad tili tessedmir d tzemkin niden s umdemmer meẓẓiyen. Ma f tazzla-ynes tamudemt mi ara ad tili treddeb tettawaṭ ar 20 km/s,[1] mi ara ad tili tettett tessedras deg tazzla-ynes alamma d 5 km/s
Tazmek tazegzawt tettidir iman-is deg tuget n wakuden neɣ d yiwet n tezmekt niden, ma deg yideggan anda yettili wučči s tuget zemrent ad gint tagrawt yugaren 50 n tzemkin deg tjumma meẓẓiyen, maca tizemkin tizegrawin ur d-tgint ara tigrawin yeqqnen am tid n tzemkin tibalinyin niden
Ableɣ[ẓreg | ẓreg aɣbalu]
Tizmekt tazegzawt d aɣersiw ameqqran yettwassnen yakk ig ddren deg tegnit ama tura neɣ deg yal tallit yezrkn,[7] ma d adinaẓur ameqqran yakk yettwassnen iga d Arjintinusawrus yeddren deg tallit n tudralmast. Azuk-is d win yellan yettawaṭ ɣer 90 n iṭunnen,[9] ayen i d-immalen d akken d tizmekt tazegzawt i d-t-yugaren s waṭas. Dɣa azuk n tezmekt tazegzawt d win yemrayen i wakat s usrag n ubleɣ-is meqqren s waṭas. Akken i tga tegnit yakk d tzemkin timeqqṛanin niden i d-gemmren inegmaren, iwetmen n tezmekt tazegzawt werjin ttwaktan yakk, maca ttwagzamen ɣer igezzumen meẓẓiyen sin akin ad yifrir (ad yishil) wakat-nsen, dɣa anecta yeǧǧa isazalen n wazuk i d-ttafen d wid i d-itteffaɣen ur wwiṭen ara ɣer wazuk-is imdetti (n tidett) acku tizmekt mi ara ad tettwagzem tzelli (tesṛuḥay) aṭas seg yimazzalen-is d idammen-is
Tizemkin tizegzawin yettidiren deg ugaraw anaṭlas d ugaraw Amelwi ttilint meẓẓiy-it ɣef tid yettidiren deg yideggan yudsen ɣer tizgelt n unẓul, anda i d-ttujerden wazuken igan gar n 150 alamma d 170 n iṭunnen i tzemkin yessawaṭen di teɣzi ɣef 27 m, dɣa isindi aɣelnaw n temsuṭaṭ tiwlalin Amrikan yefkad asazel ɣef tzukt teɣzi-ynes 30 m s ugar n 180 n iṭunnen, ma d tazmek meqqren yakk i d-tuzen s talɣa tufrint Tella d tawtemt azuk-is yessaweṭ ɣer 177 n iṭunnen.[10]
Asesmel[ẓreg | ẓreg aɣbalu]
Agmar[ẓreg | ẓreg aɣbalu]
Addad n taggaẓt[ẓreg | ẓreg aɣbalu]
Ẓeṛ daɣen[ẓreg | ẓreg aɣbalu]
Imniren[ẓreg | ẓreg aɣbalu]
- ↑ 1,0 1,1 et 1,2 American Cetacean Society Fact Sheet – Blue Whales. Archived from the original on 11 July 2007. Retrieved 20 June 2007
- ↑ J. Calambokidis and G. Steiger (1998). Blue Whales.Voyageur Press
- ↑ Animal Records. Smithsonian National Zoological Park. Retrieved 2007-05-29[dead link] Archived 2016-02-29 at the Wayback Machine
- ↑ What is the biggest animal ever to exist on Earth?. How Stuff Works. Retrieved 2007-05-29 Archived 2014-02-24 at the Wayback Machine
- ↑ Species Fact Sheets: Balaenoptera musculus (Linnaeus, 1758). Fisheries and Aquaculture Department, Food and Agriculture Organization, United Nations. Retrieved 2012-12-24 Archived 2018-02-03 at the Wayback Machine
- ↑ Jason de Koning and Geoff Wild (1997). Contaminant analysis of organochlorines in blubber biopsies from blue whales in the St. Lawrence Seaway. Trent University. Retrieved 2007-06-29 Archived 2017-03-28 at the Wayback Machine
- ↑ 7,0 7,1 7,2 7,3 et 7,4 Size and Description of the Blue Whale Species". Retrieved 15 June 2007 Archived 2018-01-21 at the Wayback Machine
- ↑ Mackintosh, N. A.; Wheeler, J. F. G. (1929). Southern blue and fin whales. Discovery Reports I: 259–540
- ↑ (Spanish) Bonaparte J, Coria R (1993). Un nuevo y gigantesco sauropodo titanosaurio de la Formacion Rio Limay (Albiano-Cenomaniano) de la Provincia del Neuquen, Argentina. Ameghiniana 30 (3): 271–282
- ↑ Tuccḍa n temsisɣelt: Balise
incorrecte : aucun texte n’a été fourni pour les références nommées
pop
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn ast_Latn kab_Latn fra_Latn szl_Latn